**MINIMALNI STANDARDI**

GID (gibalna delavnica)

Minimalni standard je doseženih najmanj 50% pri praktičnem delu/ nastopu, ustnih / seminarskih ali esejskih nalogah.

Popravljanje ocen je možno sproti.

Za prehod v naslednji letnik morajo biti vsi sklopi ocenjevanja pozitivni. Ustno preverjanje znanja, seminarske ali esejske naloge o predstavah se uporabi pri dijakih z daljšo opravičeno odsotnostjo.

Zaradi specifike praktičnega dela je pri predmetu gibalna delavnica obvezna 80% aktivna prisotnost. Praktično delo se ocenjuje po skupnih merilih in kriterijih vrednotenja in ocenjevanja določenih v aktivu strokovnih predmetov umetniške gimnazije- dramsko gledališka smer. Za prehod v višji letnik morajo biti ocene praktičnega dela pozitivne. V 3. in 4. letniku pa dodajo še svoj esej- razmišljanje in dokumentiranje o poteku in načinu dela ustvarjalnega dosežka.

Dijak mora splošno obvladati vsebine od 1.- 4. letnika, ki se ustrezno nadgrajujejo:

* osnovne pojme in vaje modernih in sodobnih plesnih tehnik in baleta, kontaktne improvizacije uporabi pri kreiranju lastnih plesnih fraz
* obvlada izvajalske spretnosti in koordinacijo gibanja v prostoru,
* uporabi različne ustvarjalne pristope k ustvarjanju gledališkega giba in kompozicije,
* razvije lasten gibalni izraz in lastno odrsko identiteto,
* vzpostavi kritičen odnos do plesne ustvarjalnosti in poustvarjalnosti,
* samostojno oblikuje in ustvari plesne fraze, solo, dvojice in v skupini
* uporablja različne tehnične pripomočke, npr. poveže različne glasbene strukture z plesnim materialom in ustvari lastno plesno-glasbeno kompozicijo ali plesni video